UNMOT

UNMOT, formelt United Nations Mission of Observers in Tajikistan, var en fredsbevarende FN-styrke opprettet 16. desember 1994 av FNs sikkerhetsråd ved resolusjon 968 (1994).Security Council resolution 968 (1994) , FNs arkiv. Styrken skulle overvåke våpenhvilen mellom Tadsjikistans regjering og Den forente tadsjikiske opposisjon, som 1992–1997 utkjempet borgerkrig. Etter at partene i 1997 inngikk en fredsavtale, fikk UNMOT i oppdrag å overvåke iverksettelsen av denne. Etter at UNMOT hadde løst sine oppgaver i henhold til mandatet, ble styrkens virksomhet avsluttet 15. mai 2000.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 309–310.

På det meste hadde UNMOT utplassert en styrke på 81 militærobservatører.«Facts and Figures», United Nations, Department of Peacekeeping Operations. Styrken omfattet de to siste årene av sin eksistens også to politiobservatører. I tillegg kom en sivil administrasjon av internasjonale og lokale medarbeidere. Hovedkvarteret var i Dusjanbe.

Referanser

Eksterne lenker
 UNMOT, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Tadsjikistan